**5-sinf I VARIANT**

**DIKTANT**

**HAYVONOT BOG‘IDA**

Yakshanba kuni dadam, ukam va men hayvonot bog‘iga bordik. U yerda turli hayvonlar, xilma-xil qushlar, baliqlar va boshqa jonivorlarni ko‘rdik. Biz ulkan hayvon deganda faqat filni bilar edik. Begemot ham juda katta hayvon ekan.

U yerda tuyaqushni, chiroyli patlarini yoyib ko‘z-ko‘z qilayotgan tovusni, qafasning u boshidan bu boshiga yugurib, sakrab yurgan maymunni, uxlab yotgan sherni tomosha qildik.

**(56 ta so‘z)**

**5-sinf II VARIANT**

**DIKTANT**

**BOBUR ISMINING MA’NOSI**

Bobur ismi “sher” ma’nosini anglatib, o‘zi ham ismi jismiga monand kishi bo‘lgan. Dovyuraklikda, epchillikda, chaqqon- likda unung oldiga tushadigan topilmagan. Uncha – buncha qiyinchiliklarni pisand etmagan. Shikorbozlik bobida chinakam sher bo‘lib ketgan. U ikki davangididay odamni qo‘ltiqlab olib, Agra qal’asi devorlari ustida yurib mashq qilgan.

U yana ajoyib suzuvchi va g‘avvos ham bo‘lgan, buyuk Gangadan tashqari yo‘lida uchragan jamiki hind daryolarini suzib o‘tgan.

**(60 ta so‘z)**

**6-sinf I VARIANT**

**DIKTANT**

**SHU AZIZ VATAN BARCHAMIZNIKI**

Meno‘zbek millatiga mansub emasman, ammo taqdir taqazosi bilan O‘zbekistonda dunyoga kelib, shu zaminda voyaga yetganman. Shuning uchun O‘zbekistonni ona Vatanim sifatida sevaman va ardoqlayman. Vatan deb atalmish bu ko‘hna zamin mustaqillik tufayli yana ham chiroy ochdi. Butun dunyoga yuz tutdi. Vatan so‘zi hech qachon bugungidek mag‘rur jaranglamadan. O‘zbekistonliklar o‘z Vatanini doimo e’zozlab kelganlar. Shunday ekan, Vatanni xuddi ota-onani sevgan kabi sevmoq kerak. Uning ozodligi, pokligi uchun kurashmoq zarur.

**(68 ta so‘z)**

**6-sinf II VARIANT**

**DIKTANT**

**BIR TUP OQ O‘RIK**

Har yili bahor kelganda qishlog‘imizdagi Qumri xola va ularning hovlisidagi bir tup oq o‘rik yodimga tushadi. Shoxlari osmonga tutashib ketgan oq o‘rikning mevasi tuxumday katta va oppoq butun dunyo bolalariga yetgudek edi.

Butun yoz bo‘yi Qumri xolanikidan odam arimasdi. Xolaning Erkin degan o‘g‘li allaqaysi institutda o‘qirdi. Bolalar xolaning jon-u dili edi.

Ilk bahorda xola sumalak pishirdi. Uning katta o‘chog‘ida chirsillab o‘t yonar, doshqozonda sumalak qaynardi. Qozon atrofida chug‘urlashayotgan bolalar Qumri xolaning qo‘shiq va ertaklarini jon qulog‘i bilan tinglashardi.

**(73 ta so‘z)**

**7-sinf II VARIANT**

**MATN YARATISH**

**SPORT SALOMATLIK GAROVI**

**8-sinf I VARIANT**

**MATN YARATISH**

**DO‘STLIK ULUG‘ NE’MAT**

**8-sinf II VARIANT**

**MATN YARATISH**

**SOG‘ TANDA –SOG‘LOM FIKR**